নাটকের প্রদশর্নী শেষে নাট্যব্যক্তিত্ব ও প্রবীণ অভিনেতা ড. ইনামুল হক তার ভাষণে বলেন, বাঙালী জাতির হাজার বছরের শ্রেষ্ঠ সন্তান জাতির জনক বঙ্গবন্ধু বিশ্বের একজন শ্রেষ্ঠ মহানায়ক কিভাবে গড়ে উঠেছেন, নাটকে তা তুলে ধরা হয়েছে। লিয়াকত লাকীর ব্যাতিক্রমধর্মী সৃষ্টি এই নাটক নতুন প্রজন্ম শুধু নয়, সব বয়সের মানুষেরই উপভোগ করার জন্য উপযোগী। ঐতিহাসিক নাটক লেখা ও মঞ্চে উপস্থাপন অত্যন্ত কঠিন বিষয়। আর সেটা যদি জাতির জনক বঙ্গবন্ধু হয়, তা আরও গুরুত্বপূর্ণ। এই অসাধ্যকে সৃষ্টিশীল করে তোলা হয়েছে এ নাটকে।